Bănci și Asigurări

Modificările anunţate de guvern săptămâna trecută nu au fost însoţiute şi de calcule clare care să arate impactul pentru fiecare categorie de salariaţi. Ziarul Financiar a prezentat săptămâna trecută o serie de scenarii posibile pentru un salariu brut de 4.000 de lei, bazate pe calculele de la Terapia Cluj,

Patru scenarii posibile pentru salariaţi şi angajatori după trecerea contribuţiilor în sarcina angajatului. Cât plăteşte o companie în plus şi cât câştigă sau pierde un angajat după schimbările fiscale?

Impactul însă va fi diferit pentru It-işti, care beneficiază în prezent de un regim diferit faţă de restul angajaţilor.

Vedeţi mai jos un nou calcul, special pentru sectorul IT din România, trimis redacţiei ZF de inginerul IT Bogdan Minzu.

”Am vazut ca in spatiul public nu au aparut toate elementele care sa arate cat de nefaste sunt aceste modificari. Ma refer aici la impactul asupra unui segment de populatie care in ultimul timp a avut un aport insemnat in bunul mers al Romaniei si cu care foarte multi se mandresc: sectorul IT. In egala masura ceea ce voi exemplifica ii va afecta si pe cei ce lucreaza in domeniul cercetarii, un alt domeniu care ar trebui sustinut si nu “lovit” de noile masuri fiscale.”

Teza pe care o supun atentiei dumnevoastra este urmatoarea: daca masurile fiscale vor fi cele anunatate de ministrul finantelor, atunci toti angajatii care beneficiaza in momentul de fata de scutire de impozit vor avea salariul net redus cu aproximativ 6.58%. Informatia comform careia veniturile vor ramane la fel este valabila doar pentru angajatii care platesc in momentul de fata impozitul pe venit de 16%. Sa luam cazul unui salariu brut actual de 5000 de RON in IT.

In prezent avem urmatoarele:

Salariu brut 2017: 5000 RON

Taxe salariat 2017 (16.5% din brut 2017) => 825 RON

Salariu net 2017: 5000 – 825 = 4175 RON

Considerand ca actualul angajator este de buna credinta si va creste salariul brut cu 20% din 2018 (element ce nu este garantat in nici un fel), atunci vom avea urmatoarele:

Salariu brut 2018 (cu 20% mai mare decat salariul brut din 2017): 5000*1.20=6000 RON

Taxe salariat 2018 (35% din brut 2018) => 2100 RON

Salariu net 2018: 6000 – 2100= 3900 RON

Cu alte cuvinte salariul net va scadea in 2018 fata de 2017 pentru un salariat actualmente scutit de impozit. Procentul este usor de calculat cu datele de mai sus:

(1 – 3900/4175 ) * 100 => aproximativ 6.58%

In concluzie, nu pot decat sa sper ca actualul guvern sa se razgandeasca in ceea ce priveste adoptarea acestor masuri fiscale, sau macar sa garanteze mentinerea salariului net pentru toata segmentele (asta ar insemna un nivel de taxare in 2018 de 30.4% in loc de 35%).

Studiu trimis la redacţie de Inginer IT Bogdan Minzu.